**Ásványráró Község Képviselő-testülete**

**Ikt.sz.: 104-22/2016.**

**Jegyzőkönyv**

**nyílt testületi ülésről**

**Készült:** Ásványrárón, 2016. szeptember 7-én megtartott nyílt rendkívüli Képviselő-testületi ülésről.

**Tartalma:**

**64/2016. (IX. 7.) határozat** a napirendi pontok elfogadásáról

**9/2016. (IX. 8.) önkormányzati rendelet** **a helyi építési szabályzatról szóló 13/2005. (XI. 25.) önkormányzati rendelet módosításáról**

**65/2016. (IX. 7.) határozat** a Mosonmagyaróvári Térségi Társulás Társulási Megállapodásának módosítása - Mecsér csatlakozása az idősek szakosított ellátásához

**Jegyzőkönyv**

**Készült:** Ásványrárón, 2016. szeptember 7-én 13.00 órai kezdettel megtartott nyílt rendkívüli Képviselő-testületi ülésről.

**Jelen vannak:** A csatolt jelenléti ív szerint.

**Tatainé Popp Rita polgármester** köszönti a megjelenteket. Megállapítja, hogy a Képviselő-testület határozatképes, mivel 7 fő képviselőből 7 fő képviselő jelen van, és az ülést megnyitja.

**Tervezett napirendi pontok:**

1.)Törvényességi felhívás megtárgyalása – Helyi építési szabályzatról szóló – módosított – 13/20105. (XI. 25.) önkormányzati rendelet módosítása

2.) Mosonmagyaróvári Térségi Társulás Társulási Megállapodás módosítása – Mecsér csatlakozása idősek ellátásához

Mivel egyéb hozzászólás nem volt, a polgármester szavazásra teszi fel a napirend elfogadását és a hitelesítő képviselők személyét.

***…/2016. (…...) határozati javaslat***

*Ásványráró Község Önkormányzat Képviselő-testülete úgy határozott, hogy a 2016. szeptember 7-i nyílt rendkívüli testületi ülésen az alábbi napirendi pontok megtárgyalását elfogadja:*

*1. Törvényességi felhívás megtárgyalása – Helyi építési szabályzatról szóló – módosított – 13/20105. (XI. 25.) önkormányzati rendelet módosítása*

*2. Mosonmagyaróvári Térségi Társulás Társulási Megállapodás módosítása – Mecsér csatlakozása idősek ellátásához*

*Továbbá a Képviselő-testület jelen jegyzőkönyv hitelesítésére Bálint Ádám és Peredi László képviselőket bízza meg.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 7 igen szavazattal – egyhangúlag – hozta meg határozatát:

**64/2016. (IX. 7.) határozat**

Ásványráró Község Önkormányzat Képviselő-testülete úgy határozott, hogy a 2016. szeptember 7-i nyílt rendkívüli testületi ülésen az alábbi napirendi pontok megtárgyalását elfogadja:

1. Törvényességi felhívás megtárgyalása – Helyi építési szabályzatról szóló – módosított – 13/20105. (XI. 25.) önkormányzati rendelet módosítása

2. Mosonmagyaróvári Térségi Társulás Társulási Megállapodás módosítása – Mecsér csatlakozása idősek ellátásához

Továbbá a Képviselő-testület jelen jegyzőkönyv hitelesítésére Bálint Ádám és Peredi László képviselőket bízza meg.

**Felelős:** Tatainé Popp Rita polgármester

**Határidő:** Azonnal

**1. Napirendi pont**

**Törvényességi felhívás megtárgyalása – Helyi építési szabályzatról szóló – módosított – 13/20105. (XI. 25.) önkormányzati rendelet módosítása**

*„ELŐTERJESZTÉS*

***Tisztelt Képviselő-testület!***

*A Győr-Moson-Sopron Megyei Kormányhivatal törvényben biztosított törvényességi felügyeleti jogkörében eljárva – a Miniszterelnökség ellenőrzési munkaterve alapján lefolytatott célvizsgálat keretében – felülvizsgálta Ásványráró Község Önkormányzata Képviselő-testületének helyi építési szabályzatról szóló – módosított – 13/20105. (XI. 25.) önkormányzati rendeletét (HÉSZ).*

*A Kormányhivatal lefolytatott célvizsgálat keretében vizsgálta, hogy az önkormányzat helyi építési szabályzatot tartalmazó rendeletei megfelelnek-e az épített környezet alakításáról és védelméről szóló 1997. évi LXXVIII. törvény (Étv.) és a magasabb szintű jogszabályok rendelkezéseinek.*

*2013. január 1. napjával módosult az Étv., az országos településrendezési és építési követelményekről szóló 253/1997. (XII. 20.) Korm. rendelet (OTÉK) és hatályba lépett a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (TFR.), továbbá az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet (ÉHR.)*

*A HÉSZ vizsgálata során megállapításra került, hogy a képviselő-testület nem vette figyelembe az időközben bekövetkezett jogszabályváltozásokat, így a rendelet nem felel meg az Étv. és az OTÉK módosításainak, az ÉHR., a jogalkotásról szóló 2010. évi CXXX. törvény (Jat.), továbbá a jogszabályszerkesztésről szóló 61/2009. (XII. 14.) IRM rendelet (Jszr.) rendelkezéseinek.*

*1. A HÉSZ 3. § (3), (5) (6) bekezdései, valamint a 10. § (3)-(4) bekezdései az elvi építési engedély feltételeit határozzák meg.*

*A HÉSZ elvi építési engedélyre vonatkozó rendelkezése jogszabálysértő.*

*2. A HÉSZ 3. § (10) bekezdése, valamint a HÉSZ 24. § (11) bekezdése a használatbavételi engedély kiadásának feltételeként a közművesítettség meglétét írja elő. A HÉSZ rendelkezése jogszabálysértő - mert jogszabályi felhatalmazás hiányában - a használatbavételi engedély kiadásának feltételét bővíti.*

*3. A HÉSZ számos helyen (HÉSZ 13. § (6) bekezdésében, 14. § (6) bekezdésében, 16. § (5) bekezdésében, 22. § (5) bekezdésében) a szakhatóságok bevonását teszi kötelezővé.*

*A HÉSZ szakhatóságok közreműködésére vonatkozó rendelkezései jogszabálysértő.*

*4. A HÉSZ 22. § (5) bekezdése a fakivágás engedélyezésének feltételeit határozza meg. A HÉSZ rendelkezése jogszabálysértő, mert a fás szárú növények kivágásának feltételei tekintetében a helyi önkormányzatnak nincs felhatalmazása a rendeletalkotásra.*

*5. A Kormányhivatal megállapította, hogy a HÉSZ számos helyen hatályon kívül helyezett ágazati jogszabályokra hivatkozik. Az ezekre történő hivatkozás a jogbiztonság sérelmével jár, ezért jogszabálysértő.*

*Kérem a T. Képviselő-testületet, hogy a Kormányhivatal megállapításait és az önkormányzati rendelet módosítását a javaslatnak megfelelően elfogadni szíveskedjen!*

*Ásványráró, 2016. augusztus 31.*

 *dr. Mátyus-Minkó Nikoletta s.k*

 *jegyző”*

Tatainé Popp Rita polgármester átadja a szót a jegyzőnek.

**dr. Mátyus-Minkó Nikoletta jegyző:** A Kormányhivatala Miniszterelnökség ellenőrzési munkaterve alapján lefolytatott célvizsgálat keretében felülvizsgálta Ásványráró Község Önkormányzata Képviselő-testületének helyi építési szabályzatról szóló – módosított – 13/20105. (XI. 25.) önkormányzati rendeletét (HÉSZ).

A Kormányhivatal lefolytatott célvizsgálat keretében vizsgálta, hogy az önkormányzat helyi építési szabályzatot tartalmazó rendeletei megfelelnek-e az épített környezet alakításáról és védelméről szóló 1997. évi LXXVIII. törvény (Étv.) és a magasabb szintű jogszabályok rendelkezéseinek. A HÉSZ vizsgálata során megállapításra került, hogy a hatályos HÉSZ nem felel meg az időközben bekövetkezett jogszabályváltozások miatt a felsőbb szintű jogszabályoknak. A rendeletmódosítás a javasolt változtatásokat tartalmazza. Kérem a Képviselő-testületet, hogy a törvényességi felhívás tartalmát jóváhagyva szíveskedjen elfogadni a HÉSZ módosítást.

Mivel egyéb hozzászólás nem volt, Tatainé Popp Rita polgármester szavazásra teszi fel a rendelet módosítását:

Ásványráró Község Képviselő-testülete 7 igen szavazattal – egyhangúlag – alkotta meg:

**Ásványráró Község Önkormányzata Képviselő-testületének 9/2016. (IX. 8.) önkormányzati rendeletét a helyi építési szabályzatról szóló 13/2005. (XI. 25.) önkormányzati rendelet módosításáról.**

**2. Napirendi pont**

**Mosonmagyaróvári Térségi Társulás Társulási Megállapodás módosítása – Mecsér csatlakozása idősek ellátásához**

*„Előterjesztés Tisztelt Képviselő-testület!*

*A Mosonmagyaróvár Térségi Társulás alapdokumentuma a Társulási Megállapodás. A Megállapodásban rögzítettek biztosítják a tagok részére nyújtott szolgáltatások legitimitását és a hozzájuk kapcsolódó állami támogatásokat. A Társulási Megállapodás jóváhagyásához, módosításához, vagy a társulás megszüntetéséhez a társulásban részt vevő képviselő-testületek mindegyikének minősített többséggel hozott döntése szükséges (2011. évi CLXXXIX. törvény 88. § (2) bekezdés).*

*Mecsér Község Önkormányzata a 60/2016. (VI.29.) számú határozatával úgy döntött, hogy 2017. január 1. napjától igénybe kívánja venni a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító: „Aranykor” Idősek Otthona (9200 Mosonmagyaróvár, Soproni u. 65.); Idősek Otthona (9200 Mosonmagyaróvár, Lengyári u. 2.); Idősek Gondozóháza (9200 Mosonmagyaróvár, Soproni u. 65.) intézmények szolgáltatásait.*

*A feladatellátás vállalásához szükséges valamennyi tagtelepülés képviselő-testületének minősített többséggel meghozott egyetértő határozata.*

*Kérem, az alábbi határozati javaslat elfogadását.*

*Határozati javaslat:*

*……………………… Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása, 2017. január 1. hatállyal kiegészüljön Mecsér Község Önkormányzata csatlakozásával, a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító: „Aranykor” Idősek Otthona (9200 Mosonmagyaróvár, Soproni u. 65.); Idősek Otthona(9200 Mosonmagyaróvár, Lengyári u. 2.); Idősek Gondozóháza (9200 Mosonmagyaróvár, Soproni u. 65.) intézmények szolgáltatásaihoz.*

*A Képviselő-testület felhatalmazza a polgármestert, hogy döntéséről a Társulás elnökét tájékoztassa, és Társulási Megállapodást aláírja.*

*Felelős: polgármester*

*Határidő: a képviselő-testületi ülést követő 10 napon belül”*

**Tatainé Popp Rita polgármester:** A Mosonmagyaróvár Térségi Társulás Társulási Megállapodás módosításához a társulásban részt vevő képviselő-testületek mindegyikének minősített többséggel hozott döntése szükséges. Az előterjesztésben leírt település a leírt szolgáltatáshoz kíván csatlakozni.

Mivel kérdés, hozzászólás nem volt, a polgármester javasolja elfogadásra a Képviselő-testület részére a következő határozati javaslatot:

***.../2016. (...) határozati javaslat***

*Ásványráró Község Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása, 2017. január 1. hatállyal kiegészüljön Mecsér Község Önkormányzata csatlakozásával, a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító: „Aranykor” Idősek Otthona (9200 Mosonmagyaróvár, Soproni u. 65.); Idősek Otthona (9200 Mosonmagyaróvár, Lengyári u. 2.); Idősek Gondozóháza (9200 Mosonmagyaróvár, Soproni u. 65.) intézmények szolgáltatásaihoz.*

*A Képviselő-testület felhatalmazza a polgármestert, hogy döntéséről a Társulás elnökét tájékoztassa, és Társulási Megállapodást aláírja.*

***Felelős:*** *Tatainé Popp Rita polgármester*

***Határidő:*** *a képviselő-testületi ülést követő 10 napon belül*

Ásványráró Község Képviselő-testülete 7 igen szavazattal – egyhangúlag – hozta meg határozatát:

**65/2016. (IX. 7.) határozat**

Ásványráró Község Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása, 2017. január 1. hatállyal kiegészüljön Mecsér Község Önkormányzata csatlakozásával, a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító: „Aranykor” Idősek Otthona (9200 Mosonmagyaróvár, Soproni u. 65.); Idősek Otthona (9200 Mosonmagyaróvár, Lengyári u. 2.); Idősek Gondozóháza (9200 Mosonmagyaróvár, Soproni u. 65.) intézmények szolgáltatásaihoz.

A Képviselő-testület felhatalmazza a polgármestert, hogy döntéséről a Társulás elnökét tájékoztassa, és Társulási Megállapodást aláírja.

**Felelős:** Tatainé Popp Rita polgármester

**Határidő:** a képviselő-testületi ülést követő 10 napon belül

Tatainé Popp Rita polgármester a napirendi pontok megtárgyalása után az ülést bezárta.

K.m.f.

Tatainé Popp Rita Dr. Mátyus-Minkó Nikoletta

 polgármester jegyző

Hitelesítő képviselők:

 Bálint Ádám Peredi László